****

**LIETUVOS RESPUBLIKOS ŪKIO MINISTRAS**

**ĮSAKYMAS**

**DĖL LIETUVOS RESPUBLIKOS ŪKIO MINISTRO 2016 M. sausio 4 D. ĮSAKYMO NR. 4-1 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 1 PRIORITETO „mokslinių tyrimų, eksperimentinės plėtros ir inovacijų skatinimas“ priemonės nr. 01.2.1-lvpa-v-842 „INOGEB lt“ projektų finansavimo sąlygų aprašo nr. 1 patvirtinimo“ PAKEITIMO**

2018 m. liepos 25 d. Nr. 4-474

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 88 punktu,

p a k e i č i u 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-V-842 „Inogeb LT“ projektų finansavimo sąlygų aprašą, patvirtintą Lietuvos Respublikos ūkio ministro 2016 m. sausio 4 d. įsakymu Nr. 4-1 „Dėl 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-V-842 „Inogeb LT“ projektų finansavimo sąlygų aprašo patvirtinimo“:

1. Papildau 4.11 punktu:

„4.11. **Fasilitavimas** – sumanios specializacijos sričių poreikių, verslui ir visuomenei aktualių problemų nustatymas ir analizė, idėjų, padedančių spręsti šias problemas ir turinčių potencialą naujoms technologijoms, produktams ar paslaugoms sukurti, formulavimas, idėjų įgyvendintojų, partnerių paieška ir idėjų įgyvendinimo organizavimas, ekspertinė pagalba pagal idėjas rengiamų paraiškų autoriams dėl tyrimų, technologijų, produktų ar paslaugų tobulinimo strategijos, technologijų perdavimo, finansavimo paraiškų rengimo.“

1. Pakeičiu 10.2 papunktį ir jį išdėstau taip:

„10.2. inovacijų paramos paslaugų prieinamumo ir kokybės stiprinimas, kuris apima inovacijų partnerystės skatinimą, technologijų paiešką, vertinimą ir technologijų perdavimą, konsultacijas dėl intelektinės nuosavybės teisių apsaugos, naujų produktų parengimo ir pateikimo rinkai, naujų inovacinių įmonių steigimo ir plėtros, MTEPI srityje veikiančių klasterių plėtros, įmonių dalyvavimo tarptautinėse MTEPI programose ir projektuose, teikiant partnerių paieškos, veiklų identifikavimo, paraiškų rengimo, ekspertinę pagalbą ir metodinę pagalbą dėl ikiprekybinių pirkimų įmonėms, ketinančioms dalyvauti dalyvio teisėmis ikiprekybiniuose pirkimuose, ir (ar) perkančiosioms organizacijoms dėl ikiprekybinių pirkimų vykdymo ir kitas inovacijų paramos paslaugas;“.

1. Papildau 10.3 papunkčiu:

„10.3. Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos, patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos patvirtinimo“, įgyvendinimo fasilitavimas;“.

1. Papildau 161 punktu:

„161. Vykdant Aprašo 10 punkte nurodytas veiklas, ne mažiau kaip 50 procentų veiklų turi vykdyti pareiškėjas.“

1. Papildau 162 punktu:

„162. Pareiškėjas turi užtikrinti, kad, vykdant Aprašo 10.2 papunktyje nurodytą veiklą ir teikiant konsultacijas dėl intelektinės nuosavybės teisių apsaugos, naujų produktų parengimo ir pateikimo rinkai, naujų inovacinių įmonių steigimo ir plėtros, tokios konsultacijos gali būtų teikiamos priemonės Nr. 01.2.1-MITA-T-852 „Inostartas ir priemonės Nr. 01.2.2-MITA-K-702 „MTEP rezultatų komercinimo ir tarptautiškumo skatinimas“ pareiškėjams.“

1. Pakeičiu 22 punkto pirmąją pastraipą ir ją išdėstau taip:

„22. Projektas, kurio įgyvendinimo metu numatoma vykdyti Aprašo 10 punkte numatytas veiklas, turi atitikti šiuos specialiuosius projektų atrankos kriterijus, patvirtintus 2014–2020 metų Europos Sąjungos fondų investicijų veiksmų programos stebėsenos komiteto (toliau – Stebėsenos komitetas) 2015 m. spalio 28 d. posėdžio nutarimu Nr. 44P-9.1(11) ir 2018 m. gegužės 3 d. posėdžio protokoliniu sprendimu Nr. 44P-2 (32):“.

1. Pakeičiu 22.1 papunktį ir jį išdėstau taip:

„22.1. projektu prisidedama prie Lietuvos inovacijų plėtros 2014–2020 metų programos įgyvendinimo 2014–2017 metų veiksmų plano, patvirtinto Lietuvos Respublikos ūkio ministro 2014 m. liepos 16 d. įsakymu Nr. 4-491 „Dėl Lietuvos inovacijų plėtros 2014–2020 metų programos įgyvendinimo 2014–2017 metų veiksmų plano patvirtinimo“ (toliau – 2014-2017 m. veiksmų planas), įgyvendinimo (vertinama, ar projekto veiklos sritis atitinka 2014-2017 m. veiksmų plano 1 tikslo „Plėtojant naujas žinias ir jų pritaikymą, ugdyti inovatyvią visuomenę“ 1.3 uždavinio „Skatinti inovatyvaus verslo kūrimą, sudarant palankias sąlygas ir suteikiant žinių apie inovatyvaus verslo pradžią“ 1.3.3 veiksmą „Teikti inovacijų paramos paslaugas ir inovacijų konsultacines paslaugas įmonėms“, 1.3.8 veiksmą „Populiarinti technologijų pažangą ir inovacijas“, 3 tikslo „Skatinti vertės tinklų kūrimą, plėtrą ir jų tarptautiškumą“ 3.2 uždavinio „Skatinti klasterių plėtrą ir integraciją į tarptautinius vertės kūrimo tinklus“ 3.2.1 veiksmą „Teikti inovacijų konsultacines paslaugas ir inovacijų paramos paslaugas klasterių plėtros ir augimo klausimais“, 3.2.4 veiksmą „Skatinti ir teikti finansavimą verslo tarptautinei tinklaveikai, dalyvavimui tarptautiniuose MTEPI projektuose, tarptautinių partnerių paieškai, veiklų identifikavimui ir paraiškų rengimui“ ir 4 tikslo „Didinti inovacijų politikos formavimo ir įgyvendinimo efektyvumą ir skatinti inovacijas viešajame sektoriuje“ 4.2 uždavinio „Kurti inovacijų paklausos skatinimo priemones, padedančias spręsti socialinius, ekonominius ir aplinkosaugos iššūkius“ 4.2.6 veiksmą „Teikti metodinę ir ekspertinę pagalbą dėl ikiprekybinių pirkimų įmonėms, ketinančioms dalyvauti dalyvio teisėmis ikiprekybiniuose pirkimuose, ir (ar) perkančiosioms organizacijoms dėl ikiprekybinių pirkimų vykdymo“, taip pat vertinama, ar pareiškėjas atitinka už pirmiau nurodytų 2014-2017 m. veiksmų plano veiksmų įgyvendinimą atsakingą vykdytoją). Šis kriterijus taikomas projektams, kurių paraiškos finansavimui gauti pateiktos iki 2014-2017 m. veiksmų plano galiojimo termino pabaigos;“.

1. Pakeičiu 23 punktą ir jį išdėstau taip:

„23. Projektas, kurio įgyvendinimo metu numatoma vykdyti Aprašo 10.2 ir (arba) 10.3 papunkčiuose numatytas veiklas, turi atitikti šiuos specialiuosius projektų atrankos kriterijus, patvirtintus Stebėsenos komiteto 2015 m. spalio 28 d. posėdžio nutarimu Nr. 44P-9.1(11) ir 2018 m. gegužės 3 d. posėdžio protokoliniu sprendimu Nr. 44P-2 (32):

23.1. pareiškėjo ir partnerio (-ių) patirtis teikiant aukštos kokybės konsultacijas inovacijų klausimais galutiniam naudos gavėjui (šis kriterijus taikomas tik Aprašo 10.2 ir 10.3 papunkčiuose nurodytoms veikloms) (vertinant būtina įsitikinti, kad pareiškėjas ir partneris (-iai) turi pakankamai patirties teikti aukštos kokybės konsultacijas inovacijų klausimais galutiniam naudos gavėjui. Aukštos kokybės konsultacija yra tokia konsultacija, kurią teikia atitinkamos kompetencijos pareiškėjo darbuotojas, t. y. darbo santykiais arba jų esmę atitinkančiais santykiais, arba kitokiais pavaldumo (subordinacijos) santykiais su pareiškėju susijęs asmuo (pvz., ekspertas). Konsultacijas inovacijų klausimais teikiančio asmens kompetencija turi atitikti šiuos reikalavimus (šie reikalavimai yra taikomi visai pareiškėjo ir partnerio suformuotai projektą vykdančių asmenų komandai):

23.1.1. asmuo turi turėti aukštąjį universitetinį arba jam prilygintą išsilavinimą;

23.1.2. asmuo per paskutinius penkerius metus turi turėti ne mažesnę kaip 2 metų inovacijų paramos ir (ar) inovacijų konsultacinių paslaugų teikimo, ir (ar) inovacijų diegimo ir (ar) kūrimo patirtį ir per paskutinius trejus metus turi būti konsultavęs daugiau kaip 5 MTEP ir (ar) inovacijų veiklas vykdžiusias įmones minėtais klausimais;

23.1.3. asmuo turi turėti ne mažiau kaip penkių įmonių, veikiančių ne trumpiau kaip penkerius metus, konsultuotų inovacijų paramos ir (ar) inovacijų konsultacinių paslaugų, MTEP ir (ar) inovacijų klausimais, teigiamus atsiliepimus (vertinimus);

23.2. galutiniai naudos gavėjai yra įmonės, vykdančios MTEPI veiklas, arba įmonės, kurių planuojama vystyti veikla priskiriama MTEPI veiklai, taip pat perkančiosios organizacijos, kai teikiama ekspertinė bei metodinė pagalba dėl ikiprekybinių pirkimų vykdymo (šis kriterijus taikomas tik Aprašo 10.2 papunktyje nurodytai veiklai) (paraiškos vertinimo metu ir projekto įgyvendinimo metu pareiškėjas užtikrina, kad visos jo teikiamos konsultacijos inovacijų klausimais ir (ar) inovacijų paramos paslaugos yra skirtos įmonėms, paskutinius trejus metus iki konsultacijos ir (ar) inovacijų paslaugos gavimo vykdančioms MTEPI veiklas, arba įmonėms, kurių planuojama vystyti veikla priskiriama MTEPI veiklai, taip pat perkančiosioms organizacijoms, kai teikiama ekspertinė bei metodinė pagalba dėl ikiprekybinių pirkimų vykdymo. Projekto įgyvendinimo metu Projektų vykdytojas, prieš suteikdamas konsultacijas ir (ar) inovacijų paramos paslaugas, turi įsitikinti, ar galutiniai naudos gavėjai atitinka nustatytus reikalavimus;

23.3. Projektu prisidedama prie Lietuvos inovacijų plėtros 2014–2020 metų programos įgyvendinimo 2018–2020 metų veiksmų plano, patvirtinto Lietuvos Respublikos ūkio ministro 2018 m. sausio 30 d. įsakymu Nr. 4-58 „Dėl [Lietuvos inovacijų plėtros 2014-2020 metų programos įgyvendinimo 2018-2020 metų veiksmų plano patvirtinimo](https://dlx.ukmin.lt/DocLogix/Common/Form.aspx?ID=3288628&VersionID=678457&Referrer=dbb28214-6915-4567-ac78-952a8dd4a141)“ (toliau – 2018–2020 m. veiksmų planas), įgyvendinimo (Vertinama, ar projekto veiklos sritis atitinka Veiksmų plano 1 tikslo „Plėtojant naujas žinias ir jų pritaikymą, ugdyti inovatyvią visuomenę“ 1.3 uždavinio „Skatinti inovatyvaus verslo kūrimą, siekiant sudaryti palankias sąlygas ir suteikti žinių apie inovatyvaus verslo pradžią“ 1.3.2 veiksmą „Teikti inovacijų paramos paslaugas ir inovacijų konsultacines paslaugas įmonėms“, 1.3.6 veiksmą „Populiarinti technologijų pažangą ir inovacijas“, 1.3.8. veiksmą „Fasilituoti sumanios specializacijos įgyvendinimą”, 3 tikslo „Skatinti vertės tinklų kūrimą, plėtrą ir jų tarptautiškumą“ 3.2 uždavinio „Skatinti klasterių plėtrą ir integraciją į tarptautinius vertės kūrimo tinklus“ 3.2.1 veiksmą „Teikti inovacijų konsultacines paslaugas ir inovacijų paramos paslaugas klasterių plėtros ir augimo klausimais“, 3.2.3 veiksmą „Skatinti ir teikti finansavimą verslo tarptautinei tinklaveikai, dalyvavimui tarptautiniuose MTEPI projektuose, tarptautinių partnerių paieškai, veikloms nustatyti“ ir 4 tikslo „Didinti inovacijų politikos formavimo ir įgyvendinimo efektyvumą ir skatinti inovacijas viešajame sektoriuje“ 4.2 uždavinio „Kurti inovacijų paklausos skatinimo priemones, padedančias spręsti socialinius, ekonominius ir aplinkosaugos iššūkius“ 4.2.3 veiksmą „Teikti metodinę ir ekspertinę pagalbą dėl ikiprekybinių pirkimų įmonėms, ketinančioms dalyvauti dalyvio teisėmis ikiprekybiniuose pirkimuose, ir (ar) perkančiosioms organizacijoms dėl ikiprekybinių pirkimų vykdymo“, ir ar pareiškėjas atitinka už pirmiau nurodytų Veiksmų plano veiksmų įgyvendinimą atsakingą vykdytoją. Šis kriterijus taikomas projektams, kurių paraiškos finansavimui gauti pateiktos nuo 2018–2020 m. veiksmų plano įsigaliojimo dienos).“

9. Pakeičiu 33 punktą ir jį išdėstau taip:

„33. Projektu turi būti siekiama toliau išvardytų Priemonės įgyvendinimo stebėsenos rodiklių (vykdant Aprašo 10.1 papunktyje nurodytą veiklą privalomas Aprašo 33.3 papunktyje nurodytas rodiklis, vykdant Aprašo 10.2 papunktyje nurodytą veiklą privalomas Aprašo 33.1 papunktyje nurodytas rodiklis bei bent vienas iš Aprašo 33.2, 33.4–33.8 papunkčiuose nurodytų rodiklių priklausomai nuo projekte vykdomos veiklos pobūdžio (pvz., jei teikiama ekspertinė bei metodinė pagalba dėl ikiprekybinių pirkimų, privalomas Aprašo 33.2 papunktyje nurodytas rodiklis), vykdant Aprašo 10.3 papunktyje nurodytą veiklą privalomas Aprašo 33.1 papunktyje nurodytas rodiklis bei pasirinktinai Aprašo 33.4 arba 33.6 papunkčiuose nurodyti rodikliai):

33.1. produkto stebėsenos rodiklio „Nefinansinę paramą gaunančių įmonių skaičius“, kodas P.B.204, minimali siektina projekto reikšmė – 50;

33.2. produkto stebėsenos rodiklio „Įgyvendintų inovacijų paklausos skatinimo sprendimų skaičius“, kodas P.S.304, minimali siektina projekto reikšmė – 30;

33.3. produkto stebėsenos rodiklio „Suorganizuoti technologijų pažangos ir inovacijų populiarinimo renginiai“, kodas P.N.819, minimali siektina projekto reikšmė – 3;

33.4. rezultato stebėsenos rodiklio „Inovacijų paramos paslaugas gavusios ir (ar) konsultuotos įmonės, įsidiegusios ir (ar) sukūrusios inovacijas“, kodas R.N.816, minimali siektina projekto reikšmė – 100;

33.5. rezultato stebėsenos rodiklio „Inovacijų paramos paslaugas gavusių ir (ar) konsultuotų įmonių sudarytos technologijų perdavimo sutartys“, kodas R.N.817, minimali siektina projekto reikšmė – 4;

33.6. rezultato stebėsenos rodiklio „Inovacijų paramos paslaugas gavusių ir (ar) konsultuotų įmonių sukurti gaminių, paslaugų ar procesų prototipai (koncepcijos)“, kodas R.N.820, minimali siektina projekto reikšmė – 20;

33.7. rezultato stebėsenos rodiklio „Konsultuotų įmonių, dalyvaujančių tarptautinėse MTEPI iniciatyvose, finansuotos paraiškos“, kodas R.N.821, minimali siektina projekto reikšmė – 10;

33.8. rezultato stebėsenos rodiklio „Pritraukti nauji nariai į Lietuvoje įsikūrusius MTEPI klasterius“, kodas R.N.823, minimali siektina projekto reikšmė – 25.“

10. Papildau 511 punktu:

„511. Projekto įgyvendinimo metu vadovaujančiajai ar audito institucijoms nustačius, kad fiksuotasis įkainis / fiksuotoji norma buvo netinkamai nustatyti, patikslintas dydis ar jo taikymo sąlygos taikomi projekto veiksmų, vykdomų nuo dydžio ar jo taikymo sąlygų patikslinimo įsigaliojimo dienos, išlaidoms apmokėti.“

11. Pakeičiu 80 punktą ir jį išdėstau taip:

„80. Projektui gali būti skiriamas papildomas finansavimas Projektų taisyklių IV skyriaus dvidešimtajame skirsnyje nustatyta tvarka, tik jei yra pasiektos minimalios siektinos konkrečiam projektui taikomos produkto stebėsenos rodiklių reikšmės, nustatytos Aprašo 33.1-33.3 papunkčiuose.“

12. Pakeičiu 1 priedo 5.4.2 papunktį ir jį išdėstau taip:

|  |  |  |  |
| --- | --- | --- | --- |
| „5.4.2. paraiškos pateikimo dieną pareiškėjas ir partneris (-iai) neturi su mokesčių ir socialinio draudimo įmokų mokėjimu susijusių skolų pagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruotas juridinis asmuo (asmenys) ar fizinis (-iai) asmuo (asmenys) yra užsienio pilietis (-čiai), arba kiekvienu atveju skola neviršija 50 Eur (penkiasdešimt eurų) *(tikrinama ne vėliau kaip per 7 dienas nuo paraiškos gavimo dienos; jei nustatoma, kad skola viršija 50 Eur (penkiasdešimt eurų), pareiškėjui leidžiama dokumentais pagrįsti, kad paraiškos pateikimo dieną skola neviršijo 50 Eur (penkiasdešimt eurų))* *(ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų, ir (arba) valstybės pinigų fondų, ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*; | Informacijos šaltiniai: paraiška, Juridinių asmenų registro viešai skelbiama informacija, Valstybinio socialinio draudimo fondo valdybos prie Socialinės apsaugos ir darbo ministerijos ir Valstybinės mokesčių inspekcijos prie Lietuvos Respublikos finansų ministerijos viešai skelbiama informacija“. |  |  |

13. Pakeičiu 1 priedo 5.4.3 papunktį ir jį išdėstau taip:

|  |  |  |  |
| --- | --- | --- | --- |
| „5.4.3. paraiškos vertinimo metu pareiškėjas ir partneris (-iai), kurie yra fiziniai asmenys, arba pareiškėjo ir partnerio (-ių), kurie yra juridiniai asmenys, vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis ~~(~~už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams *(šis apribojimas netaikomas, jei pareiškėjo arba partnerio (-ių) veikla yra finansuojama iš Lietuvos Respublikos valstybės ir (arba) savivaldybių biudžetų, ir (arba) valstybės pinigų fondų, taip pat Europos investicijų fondui ir Europos investicijų bankui*; | Informacijos šaltinis – paraiška“. |  |  |

Ūkio ministras Virginijus Sinkevičius

Parengė

Lietuvos Respublikos ūkio ministerijos Europos Sąjungos

paramos koordinavimo departamento

Struktūrinės paramos valdymo skyriaus

vyriausioji specialistė

Inga Baltrūnaitė